Cuneiform Tablet ICK 1 11b
Cuneiform tablet, dated to the Old Assyrian Period (ca. 1950-1850 BC).
Genre: settlement of accounts
Transliteration:
li-pí-it-IŠTAR a-na im-dí-DINGIR iṣ-ba-at-ni-a-tí-ma ni-kà-sí i-sí-ú-ma li-bur-ki-tám ù iš-tí-šu ṣú-up-ra-am ší-im-šu-nu im-dí-DINGIR a-na ḫu-bu-ul ma-ṣí-ì-lí iš-qúl-ma li-pí-it-IŠTAR ki-ma a-ḫi-šu ù-ša-qí-il₅-šu um-ma li-pí-it-IŠTAR-ma KÙ.BABBAR a-na ḫu-bu-ul a-bi-a šu-qú-ul-ma ṣú-up-ra-am ta-ru KÙ.BABBAR im-dí-DINGIR iš-qúl-ma ṣú-up-ra-am it-ru ù an-ì-lí ša a-bi-šu i-na ḫu-bu-li-šu im-dí-DINGIR ù-ša-qí-il₅-šu IGI pu-šu-ke-en₆ IGI ku-na-a IGI šu-be-lim IGI PUZUR₄-ša-du-e